

**Бірыңғай тіркелген салық мөлшерлемелерін белгілеу туралы**

***Күшін жойған***

Шығыс қазақстан облысы Абай аудандық мәслихатының 2012 жылғы 21 тамыздағы N 6-3 шешімі. Шығыс Қазақстан облысы Әділет департаментінде 2012 жылғы 12 қыркүйекте N 2646 тіркелді. Күші жойылды - Шығыс Қазақстан облысы Абай аудандық мәслихатының 2018 жылғы 28 наурыздағы № 22/12-VI шешімімен

      Ескерту. Күші жойылды - Шығыс Қазақстан облысы Абай аудандық мәслихатының 28.03.2018 № 22/12-VI шешімімен (алғашқы ресми жарияланған күнінен кейін күнтізбелік он күн өткен соң қолданысқа енгізіледі).  
      Ескерту. Атауы жаңа редакцияда - Шығыс Қазақстан облысы Абай аудандық мәслихатының 18.10.2016 № 6/5-VI шешімімен (алғашқы ресми жарияланған күнінен кейін күнтізбелік он күн өткен соң қолданысқа енгізіледі).  
      РҚАО ескертпесі.  
      Мәтінде авторлық орфография және пунктуация сақталған.

      Қазақстан Республикасының 2008 жылғы 10 желтоқсандағы № 99-ІV “Салық және бюджетке төленетін басқа да міндетті төлемдер туралы (Салық кодексі)” 422 бабына, Қазақстан Республикасының 2001 жылғы 23 қаңтардағы № 148 “Қазақстан Республикасындағы жергілікті мемлекеттік басқару және өзін-өзі басқару туралы” Заңының 6 бабының негізінде Абай аудандық мәслихаты **ШЕШТІ:**

      1. Бірыңғай тіркелген салық мөлшерлемелері қосымшаға сәйкес белгіленсін.  
      Ескерту. 1-тармақ жаңа редакцияда - Шығыс Қазақстан облысы Абай аудандық мәслихатының 18.10.2016 № 6/5-VI шешімімен (алғашқы ресми жарияланған күнінен кейін күнтізбелік он күн өткен соң қолданысқа енгізіледі).

      2. Аудандық мәслихаттың 2008 жылғы 25 желтоқсандағы № 10-4 “Бильярд үстеліне тіркелген жиынтық салықтың ставкасының мөлшері туралы” (2009 жылы 27 қаңтарда нормативтік құқықтық актілерін мемлекеттік тіркеу тізілімінде 5-5-87 нөмірімен тіркелген, “Абай елі” газетінің 2009 жылғы 10-31 қаңтардағы № 2 (060) санында жарияланған) және аудандық мәслихаттың 2008 жылғы 25 желтоқсандағы № 10-5 “Ұтыссыз ойын автоматтарының жиынтық тіркеу салығын белгілеу туралы” (2009 жылғы 27 қаңтарда нормативтік құқықтық актілерін мемлекеттік тіркеу тізілімінде 5-5-88 нөмірімен тіркелген, “Абай елі” газетінің 2009 жылғы 10-31 қаңтардағы № 2 (060) санында жарияланған) шешімдерінің күші жойылды деп танылсын.

      3. Аудандық мәслихатының 2012 жылғы 10 шілдедегі № 5-8 “Тіркелген салық ставкаларының айлық мөлшерін бекіту туралы” шешімінің күші жойылсын.

      4. Осы шешім алғаш ресми жарияланған күннен кейін күнтізбелік он күн өткен соң қолданысқа енгізіледі.

|  |  |
| --- | --- |
| *Сессия төрағасы* | *Б. Кәрібаев* |
| *Абай аудандық* |
| *мәслихатының хатшысы* | *Т. Аманғазы* |

|  |  |
| --- | --- |
|  | Абай аудандық мәслихатының 2012 жылғы 21 тамыздағы № 6-3 шешіміне қосымша |

**Бірыңғай тіркелген салықтың мөлшері**

      Ескерту. Қосымша жаңа редакцияда - Шығыс Қазақстан облысы Абай аудандық мәслихатының 18.10.2016 № 6/5-VI шешімімен (алғашқы ресми жарияланған күнінен кейін күнтізбелік он күн өткен соң қолданысқа енгізіледі).

|  |  |  |
| --- | --- | --- |
| **рет** | **Салық салу объектісінің атауы** | **Тіркелген салықтың** **базалық мөлшерлемелері (айлық есептік көрсеткіш)** |
| 1 | Бильярд үстелі | 3 |
| 2 | Бір ойыншымен ойын өткізуге арналған, ұтыссыз ойын автоматы | 1 |
| 3 | Біреуден артық ойыншылардың қатысуымен ойын өткізуге арналған ұтыссыз ойын автоматы | 1 |
| 4 | Ойын өткізу үшін пайдаланылатын дербес компьютер | 1 |
| 5 | Ойын жолы | 5 |
| 6 | Карта | 2 |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК